Legal Document

Category: 371

Text:
21. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 102632/976 της 29 Σεπτ./13 Οκτ.  1967 (ΦΕΚ Β΄ 624) (Διόρθ. Ημαρτ. ΦΕΚ Β΄ 666 της 11  Νοεμ. 1967). Περί επεκτάσεως της παρά τω ΙΚΑ ασφαλίσεως Κλάδου Παροχής ασθενείας και μητρότητος εις συνταξιούχους της Ελευθέρας Ζώνης και Λιμένος Θεσσαλονίκης  Έχοντες υπ' όψιν: 1)Τας διατάξεις των παρ. 2 και 3 του άρθρ. 2 του Ν.Δ. 4104/60 «περί τροποποιήσεως και συμπληρώσεως της Νομοθεσίας περί Κοινωνικών Ασφαλίσεων και άλλων τινών οργανωτικών και διοικητικών διατάξεων», 2)γνώμην του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσαν εν τη υπ' αριθ. 543/67 αποφάσει αυτού, και 3)γνώμην του Διοικητικού Συμβουλίου της Ελευθέρας Ζώνης και Λιμένος Θεσσαλονίκης, διατυπωθείσαν κατά την υπ' αριθ. 6271/745/66 συνεδρίασιν τούτου, αποφασίζομεν: Εγκρίνομεν την υπαγωγήν εις την ασφάλισιν του ΙΚΑ δια τον Κλάδον Παροχών Ασθενείας και Μητρότητος, των προ της 1.9.1954 καταστάντων συνταξιούχων της Ελευθέρας Ζώνης και Λιμένος Θεσσαλονίκης των μη καταλαμβανομένων υπό των διατάξεων του εδαφ. γ΄ της παρ. 1 του άρθρ. 6 του Α.Ν. 1846/51 ως αντικατεστάθη δια του εδαφ. γ΄ της παρ. 1 του άρθρ. 2 του Ν.Δ. 4104/60 μη καλυπτομένων δε δια τον περί ου πρόκειται Κλάδον ασφαλίσεως υπό ετέρου Ταμείου. Ο Οργανισμός Ελευθέρας Ζώνης και Λιμένος Θεσσαλονίκης, υποχρεούται όπως παρακρατή κατά μήνα εκ των συντάξεων των συνταξιούχων του την βαρύνουσαν τούτους εισφοράν και αποδίδη ταύτην ομού μετά της βαρυνούσης τούτον τοιαύτης εις το Ίδρυμα Κοινωνικών Ασφαλίσεων εντός της υπό των διατάξεων της παρ. 3 του άρθρ. 26 του Α.Ν. 1846/51 οριζομένης προθεσμίας. Η παρούσα ης η ισχύς άρχεται από της πρώτης του επομένου της δημοσιεύσεώς της μηνός, δημοσιευθήτω δια της Εφημερίδος της Κυβερνήσεως. Σελ. 72,18(α) 328-016 579 Επέκταση της ασφαλίσεως 15Β.Β.β.21 15Β.Β.β.21 Επέκταση της ασφαλίσεως